* Készítsen programot, ami addig olvassa a felhasználó által megadott szavakat a bemenetről, amíg *[vege]* nem érkezik, addig pedig minden szóban megkeresi a *$* jelek közé írt, alábbi táblázatban szereplő helyőrzőket, amiket nekik megfelelő másik szóra cserél.
* A helyőrzők maguk nem tartalmaznak sem $ karaktert, sem fehér karaktereket. A helyőrzők mindig egy szón belül helyezkednek el, de a szó egyéb karaktereket is tartalmazhat, melyeket meg kell őrizni. Ha ismeretlen helyőrzőre bukkan, őrizze meg a beolvasott szót eredeti formájában! Ha valamelyik szóban a $$ karakterpárt találja meg, helyettesítse azokat a kimeneten egyetlen $ jellel! A bemenet szavai közötti több fehér karaktert a kimeneten helyettesítheti egyetlen szóközzel. Feltételezheti, hogy a felhasználó a leírtaknak megfelelően használja a programot.

|  |  |
| --- | --- |
| **Helyőrző** | **Helyettesítő szó** |
| nev | Gizi |
| szin | piros |
| allat | kutya |
| jarmu | bicikli |
| telepules | Karakoszorcsog |

Példa:

Szimbolumcserelo program

Adja meg az uzenet szavait [vege] vegjelig!

Szia $nev$! Lattalak $telepules$ fele menet, amint hajtottad a $szin$ $jarmu$det, a $allat$ pedig kergetett. Sok $$-t adtam volna akkor es ott egy fenykepezogepert :) [vege]

Szia Gizi! Lattalak Karakoszorcsog fele menet, amint hajtottad a piros biciklidet, a kutya pedig kergetett. Sok $-t adtam volna akkor es ott egy fenykepezogepert :)

* Értékelés: Az alapfeladat megoldása **2** pont. Plusz illetve mínusz pont adandó a következőkért:

**–1**: Ha a program fordítása során egyetlen, szabvány fejfájlok be nem kapcsolásából (#**include**) adódó, figyelmeztető üzenet is akad.

**–1, –2:** Ha az alapprogram működése bármiben is eltér a feladatban megfogalmazottól.

**+1**: Ha a program a helyettesítést nem a fordítási időben adott adatokkal végzi, hanem az első parancssori paraméterként megadott szöveges fájlból olvassa be! A fájl minden sora egymástól szóközzel elválasztott helyőrző – helyettesítő szó párokat tartalmaz. A fájl megnyitásának sikerességét ellenőrizni kell, de egyébként feltételezheti, hogy a fájl tartalma helyes. Mintaként használhatja a *szimbolumok.txt* fájlt.

**+1**: Ha a helyőrző - helyettesítő szó párokat struktúrákban tárolja, melyekből láncolt listát alkot. A program működése közben nem léphet fel memória szivárgás.

**+1**: Ha a bemeneten $ jelek között a *vel* helyőrzőt találja a program, akkor helyettesítse azt egy [0, 9999] közé eső, véletlenszerűen generált egész számmal!